Аккаев Азнаур Лхоцзе докIуей
Урысей МЧС-м и Iуащхьэмахуэ бгы лъагэ къэлъыхъуакIуэ-къегъэлакIуэ гупым дунейпсо класс зиIэ и къегъэлакIуэ, Урысейм альпинизмэмкIэ и федерацэм и тренер нэхъыжь, Эверестрэ Манаслурэ дэкIа Аккаев Азнаур «Макалу экстрим» командэм хэту накъыгъэм и 15-м дэкIуеящ Гималай и щыгу нэхъ гугъухэм ящыщ Лхоцзе (метр 8516-рэ). Лхоцзе и лъагагъкIэ дунейм щыеплIа- нэщ, альпинистхэм я дежкIэ нэхъ гугъу дыдэхэм язщ.
Урысей МЧС-м и къегъэлакIуэ Аккаев Азнаур дежкIэ дуней псом метр мини 8 лъагапIэхэм дэкIыныр илъэсым къриубыдэу ещанэщ: нэгъабэ и накъыгъэм ар къыщыхутащ Эверест, фокIадэм — Манас-лу бгыщхьэм, иджы Къэбэрдей-Балъкъэрым щыщу япэу — Лхоцзе.
Аккаевыр къегъэлакIуэ гъуэзэджэщ, ар хэтащ щытыкIэ гугъум иту бгылъэхэм щрагъэкIуэкIа къегъэлыныгъэ Iуэху 200-м щIигъум. Абы къригъэлащ цIыху пщIы бжыгъэхэм я гъащIэр.
Ди лэжьэгъум ди гуапэу дохъуэхъу дунейпсо бгыщхьэм зэрыпэлъэщамкIэ, екIуу къедгъэблэгъэжыну дыпоплъэ!
Урысей МЧС-м и Управленэ нэхъыщхьэу
КъБР-м щыIэм и пресс-IуэхущIапIэ.
